The Graduate School of Korean Studies

2018학년도 제2학기 학위청구논문 제출 자격시험 석사과정 한문 시험 문제지 (시험시간120분)

※ 아래의 문장을 우리말로 번역하시오.(20점x5=100점)

1. 子曰, 古之學者, 爲己, 今之學者, 爲人.

[集註] 程子曰, 爲己, 欲得之於己也, 爲人, 欲見知於人也. ○程子曰, 古之學者, 爲己, 其終至於成物, 今之學者, 爲人, 其終至於喪己. 愚按, 聖賢論學者用心得失之際, 其說多矣. 然未有如此言之切而要者, 於此, 明辯而日省之, 則庶乎其不昧於所從矣.(※집주까지 번역함)

2. 元曉嘗一日風顚唱街云, 誰許沒柯斧, 我斫支天柱. 人皆未喩. 時太宗聞之曰, 此師殆欲得貴婦, 産賢子之謂爾. 國有大賢, 利莫大焉. 時瑤石宮有寡公主, 勅宮吏覓曉引入. 宮吏奉勅將求之, 已自南山來過蚊川橋, 遇之, 佯墮水中濕衣袴. 吏引師於宮, 褫衣曬㫰, 因留宿焉. 公主果有娠, 生薛聰.

3. 嘉靖初, 松京有名娼眞伊者, 女中之倜儻任俠人也. …… 宣傳官李士宗善歌,  嘗出使過松都, 卸鞍天壽院川邊, 脫冠加腹而臥, 高唱數三曲. 眞伊有所如, 亦歇馬于院, 側耳聞之曰, 此歌調甚異, 必非尋常村歌俚曲. 吾聞京都有風流客李士宗當代絶唱, 必此人也. 使人往探之, 果士宗也.

4. 許生居墨積洞, 直抵南山下, 井上有古杏樹, 柴扉向樹而開, 草屋數間不蔽風雨, 然許生好讀書, 妻爲人縫刺以糊口. 一日妻甚饑, 泣曰, 子平生不赴擧, 讀書何爲, 許生笑曰, 吾讀書未熟. 妻曰, 不有工乎, 生曰, 工未素學, 奈何. 妻曰, 不有商乎, 生曰, 商無本錢, 奈何. 其妻恚且罵曰, 晝夜讀書, 只學奈何, 不工不商, 何不盜賊. 許生掩卷起曰, 惜乎, 吾讀書, 本期十年, 今七年矣.

5. 大凡物不得其平則鳴, 草木之無聲, 風撓之鳴, 水之無聲, 風蕩之鳴, 其躍也, 或激之, 其趨也, 或梗之, 其沸也, 或炙之, 金石之無聲, 或擊之鳴. 人之於言也, 亦然, 有不得已者而後言, 其歌也, 有思, 其哭也, 有懷, 凡出乎口而爲聲者, 其皆有弗平者乎.

한  국  학  대  학  원